Måske var det vejret, som drillede rytterne fra Farsø til kun at levere en middel præstation. Solen skinner dog, da løbet begynder. Rytter Stig Dam brillerer også og stikker på et tidspunkt kortvarigt af fra feltet, men bliver indhentet igen. Sol og blå himmel afløses hurtigt at et decideret skybrud. Den kraftige regn får rytterne til at træde mere sagte i pedalerne, og samtlige Farsø-ryttere må erkende, at de ikke er med i den udbrydergruppe, der gennem store dele af løbet dominerer i front. Efter næsten fem timers cykelløb i Randers ender det med en beskeden 20. plads til holdet. - Det gik ikke ret godt. Desværre var der ingen, som var rigtigt godt kørende i dag, fortæller Stig Dam fra Farsø Cykel Klub til TV2/NORD. I den kommende weekend er der DM.

Referat:
Den hjemlige cykelelite var søndag samlet i Randers, da 3. afdeling af Post Cup&#39;en blev kørt. Farsø Cykel Klub kom kun middelmådigt igennem løbet